বন্দর থানা পুলিশ জানায়, এলাকার কলসিদীঘির একটি ভবনে পরিবারের সঙ্গে বসবাস করে আসছে পাঁচ বছরের এ শিশু। গেল ১৫ মার্চ বিকেলে চকলেট দেয়ার লোভে ফেলে তাকে ডেকে নেয় বাড়ির কেয়ারটেকার আল মামুন। ভবনটির একটি কক্ষে শিশুটিকে ধর্ষণের চেষ্টা করলে সে উচ্চস্বরে কান্নাকাটি শুরু করে। শিশুকণ্ঠের কান্নাকাটি শুনে আশপাশে থাকা লোকজন দ্রুত এগিয়ে গিয়ে তাকে উদ্ধার করে। শনিবার এ বিষয়ে চট্টগ্রাম বন্দর থানায় অভিযোগ করা হলে মামুনকে গ্রেফতার করে আদালতে প্রেরণ করে।